jkorsvik/nowiki_second_scrape_merged huggingface dataset:
Jan Dalchow

Jan Dalchow (født i 1968 i Oslo) er en norsk filmskaper som siden 1995 har arbeidet som produsent, regissør og klipper.  
Han etablerte selskapet GWD Production sammen med Ivan Gasparini og Trond Winterkjær. GWD produserte dokumentarfilmen Jeg elsker hvem jeg vil, som ble nominert til både Gullruten og Amandaprisen. Senere har Winterkjær og Dalchow regissert Gullrutevinneren BE – skitne, syndige meg og kinodokumentaren 100 % menneske. I 2000 vant han flere internasjonale priser, blant annet under Berlinalen, for kortfilmen Fremragende timer sammen med Lars Daniel Krutzkoff Jacobsen. Alle filmene er produsert eller co-produsert av Dalchow. 
Han produserte også dokumentarfilmen USA mot Al-Arian, og deretter Living Without Money, begge med Line Halvorsen som regissør.I 2020 lanserte han dokumentarprosjektet NAK-ED som høydeformatserie via sosiale medier, og som tradisjonell dokumentarfilm for festivaler og TV. Sendes på NRK i 2021.  I NAK-ED møter vi de som skammer seg over sine egne nakne kropper, de som utfordrer skammen, og aktivister som kjemper mot nakenforbud. I en tid hvor naturlig nakenhet har blitt unaturlig utfordrer Jan sitt eget kroppsbilde på reise i Norge, Storbritannia og USA.
Tidligere har han arbeidet som henholdsvis klipper hos Filmteknikk, promotionsjef i TVNorge, lyddesigner hos Både Og og filmkonsulent hos Viken filmsenter. Gjennom elleve år var han som programmedarbeider, teknisk leder og reklameprodusent i Radio 1. Dalchow har også arbeidet med musikkproduksjoner, deriblant flere plateinnspillinger. Han driver også firmaet Dalchow Voiceover, og gjennom dette foretaket legger han stemme på norske reklameinnslag.Dalchows verden ble etablert i 2002 med utspring i GWD Production (Gasparini, Winterkjær, Dalchow). Selskapet jobber primært med produksjon av dokumentarfilm og sekundært med dramaproduksjoner. Dalchows verden var frem til januar 2011 en del av film- og TV-produksjonsfellesskapet Filmcentralen.


== Familie ==
Jan Dalchow er bror av plateselskap- og musikkforlagsdirektør Jørn Dalchow.


== Filmografi ==


=== Dokumentarfilmer ===
Jeg elsker hvem jeg vil (1996). produsent, gwd production
BE - skitne, syndige meg (2000). regissør/produsent, gwd production
100% menneske (2004). regissør/produsent, Dalchows verden
USA mot Al-Arian (2007). produsent, Dalchows verden
Å leve uten penger (2010). produsent, Dalchows verden, EiE Film
NAK-ED (2020). regissør, Tun Media


=== Kortfilmer ===
Fremragende timer (2002). co-regissør/Co-produsent, gwd production


== Eksterne lenker ==
Dalchows verden – offisiell hjemmeside.
voiceover.no – offisiell hjemmeside
Jeg elsker hvem jeg vil – presentasjon av dokumentarfilmen.
NAK-ED [1]


== Referanser ==
Sa Pa

Sa Pa eller Sapa er en by med ca. 7 000 innbyggere i Lào Cai-provinsen i nordvestre Vietnam. Byen ligger i en dal på 1 600 meter over havet og har kalde vintre. Rundt Sapa ligger Hoang Ling-fjellene. Her finnes blant annet Vietnams høyeste fjell, Fansipan, ni kilometer fra Sapa. Vandringer opp til fjellet utgår fra Sapa,
Allerede franskmennene innså potensialet i Sapa som turiststed og oppførte flere hoteller der på grunn av det svale klimaet om sommeren når Hanoi er på sitt varmeste. Under Vietnamkrigen og den økonomiske stagnasjonen i 1980-årene forsvant turismen, men har senere kommet sterkt tilbake. Byen er et populært reisemål  på grunn av naturen og de mange minoritetsfolkene, og er lettere tilgjengelig for turister enn andre fjellområder i det nordlige Vietnam takket være jernbanen fra Hanoi til Lào Cai.
Store deler av Sapa ligger på en fjellside og veiene er smale og buktende, og byen har mange trapper. Sentralt ligger en park med en kirke ved siden av.
I’m the Antipop

I'm the Antipop er et musikkalbum med Bjørn Berge fra 2007. 
Albumet lå to uker på VG-lista.


== Sporliste ==
«Testify»
«Buena»
«Heartbreaker»
«Show Me How to Live»
«Ruphus»
«Antipop»
«Louise»
«HMM»
«Suck Me Kiss»
«N.I.B.»
«One Believer»
«Dream On»


== Referanser ==


== Eksterne lenker ==
(en) I'm the Antipop på Discogs 
(en) I'm the Antipop på MusicBrainz
Glenn Beck

Glenn Lee Beck (født 10. februar 1964) er en amerikansk politisk kommentator på høyresiden og tidligere programleder for et selvtitulert program på Fox News Channel.
Etter Skytingen på Utøya i 2011 sammenlignet Beck AUF med Hitlerjugend. Valgforsker Frank Aarebrot reagerte med å omtale Beck som fascist.


== Referanser ==


== Eksterne lenker ==
Offisielt nettsted 
(en) Glenn Beck – kategori av bilder, video eller lyd på Commons 
(en) Glenn Beck på Internet Movie Database 
(en) Glenn Beck hos The Movie Database 
Glenn Beck på Twitter 
Glenn Beck på Facebook 
Glenn Beck på Instagram 
Glenn Beck på YouTube
War Rock

War Rock (koreansk:워록) (normalt skrevet som WarRock) er et flerspiller førstepersonsskytespill utvilket av det sørkoreansk selskapet Dream Execution.


== Referanser ==


== Eksterne lenker ==
(en) War Rock på Steam 
(en) War Rock hos MobyGames 
(en) War Rock på Internet Movie Database 
(en) War Rock hos Giant Bomb 
(en) War Rock hos Internet Game Database
Lubjanka (Metro)

Lubjanka (Лубя́нка) er en stasjon på Sokolnitsjeskajalinjen på Moskvas metro. Stasjonen ligger under Lubjankaplassen ved Lubjankabygningen og åpnet i 1935 som del av første byggetrinn av metroen.
Trad. Blues With Harmonica and Guitar

Trad. Blues With Harmonica and Guitar er et musikkalbum med Bjørn Berge og Jan Flaaten fra 1994. 
Dette er duoens eneste plate


== Sporliste ==
«Nobody's Fault But Mine»
«Why Did I Do It»
«Driftin Blues»
«My Way or the Highway»
«Devil's Waltz»
«Just a Kid»
«Rattesnake Tounge»
«Twilight to Dark»
«Too Bad»
«Dark Is the Night»
Bjørn Berge (album)

Bjørn Berge er Bjørn Berge sitt debutalbum fra 1997.


== Sporliste ==
«Don't the road Look Rough and Rocky»
«Deathletter»
«Midnight on the Stormy Deep»
«Shake For Me»
«Stones in My Passway»
«Angel Band»
«Goin to Brownsville»
«Left Her Behind»
«Just rode in Your Town»
«I Wish You Would»
«Hellhound on My Trail»
«Saddle My Pony»


== Eksterne lenker ==
(en) Bjørn Berge (album) på MusicBrainz
Blues Hit Me

Blues Hit Me er et musikkalbum med Bjørn Berge fra 1999.


== Sporliste ==
«Rolling Gambler»
«Poor Little Girl»
«Blues Hit Me»
«Vigilanti Man»
«Beautiful Day»
«I Can't Get Away»
«One of a Kind»
«Get On Up»
«I Believe»
«13 Question Method»
«The End»


== Eksterne lenker ==
(en) Blues Hit Me på Discogs
Bag of Nails

Bag of Nails er et musikkalbum med Bjørn Berge fra 2000.


== Sporliste ==
«Asshole»
«Hell of a Party»
«Buy You Things»
«Hey Hey What Can I Do»
«The Other Day»
«Whipping Boy»
«King of Speed»
«Tell Me»
«Ain't That Bad»
«Bring it on Home»
«Just Allright»


== Musikere ==
Bjørn Berge – gitar, sang
Tore Jamne – trommer
Kjetil Ulland – bass


== Eksterne lenker ==
(en) Bag of Nails på Discogs
Marco Charpentier

Marco Charpentier (født 23. januar 1980, Montréal i Canada) er en canadisk ishockeyspiller som for øyeblikket spiller for den norske eliteserieklubben Lørenskog. Han kom til klubben foran 09/10-sesongen.


== Referanser ==


== Eksterne lenker ==
(en) Marco Charpentier – Hockeydb.com 
(en) Marco Charpentier – Eliteprospects.com
Nils Rustad

Nils Rustad (født 21. august 1875, død 9. desember 1947) fra Øvre Rustad i Østre Toten. Ingeniørutdannet fra "Trondhjems Tekniske Læreanstalt" innen Maskin- og Skipsbygging (1892-1896).Han var en usedvanlig allsidig mann: Ved siden av virket som Heisinspektør i Aker konstruerte han båter, var aktiv i Kongelig Norsk Motorbåtforening,, var teknisk konsulent for Statens Tollvesen (særlig i forbindelse med kjøp av hurtiggående smuglerjagere på 1920- og 1930-tallet). Han tegnet bygninger og møbler, var en ivrig samfunnsdebattant og en habil fotograf. Mest kjent er han nok likevel som slektsgransker og fjellvandringsmann.I 1936 ble han tildelt Turistknappen i gull, Turistforeningens høyeste utmerkelse.


== Utgivelser ==
Minner fra fjell og skog, Cammermeyer, 1945
Nils Onsager og N. Rustad: Oslo og omegn, Cammermeyer, 1930
Nils Onsager og N. Rustad: Til fots : reisebok over Norge, Gyldendalske, 1924 (Ny utg.: 1935, 1949, 1953)
Nils Onsager og N. Rustad: Til fots, 2, Reisebok over Østlandets skautrakter, Cammermeyer, 1930


== Referanser ==
San Fermín

San Fermín er en festival i Pamplona i Spania som arrangeres hvert år fra 6. til 14. juli. Festivalen er mest kjent for okseløpet som foregår 7. juli. Festivalen regnes som den mest kjente spanske festivalen og tiltrekker seg hvert år mer enn én million besøkende. Handlingen i Ernest Hemingways roman «Og solen går sin gang» (The Sun Also Rises) er lagt til Pamplona under San Fermín-festivalen.


== Eksterne lenker ==
San Fermín-festivalen
Skd 224

Skd 224 er et middels tungt skiftelokomotiv som ble bygget av den tyske lokomotivfabrikken Gmeinder til NSB i 1978/1979. Det ble bygget elleve lokomotiver av denne typen, som er den kraftigste typen skiftelokomotiv som noen gang har vært i tjeneste hos NSB. Fem maskiner ble videreført til CargoNet, mens to maskiner (224.214 og 224.220) ble overtatt av Jernbaneverket (fra 1. januar 2017 Bane NOR). Per januar 2018 er tre av Cargonets maskiner hensatt (mest sannsynlig for evig), mens Bane NOR sine to brukes sporadisk, blant annet i forbindelse med skifteopplæring for Norsk jernbaneskole.
Denne lokomotivtypen har kraftoverføring via hydraulisk veksel og har både skive- og klossbremser. Gjennom sin bestilling la NSB særlig vekt på støydemping både innvendig og utvendig samt en logisk innredning av førerhuset. I førerhuset ble det satt inn vinduer av forsterket glass med elektrisk oppvarming, og det ble også installert kjøleboks, kokeplate og vask. 
Skd 224 er multippelkjørbare, som vil si at man kan kjøre flere lokomotiver sammen ("som ett"), men kun med andre lokomotiver av samme type. I lokomotivets design ble det også satt av plass til ettermontering av radiostyring, men dette behovet har til nå ikke blitt aktualisert i Norge.


== Eksterne lenker ==
Skd 224 – NJK Materielldatabasen
Skd 224 – Jernbane.net
USS «New Hampshire» (SSN-778)

USS «New Hampshire» (SSN-778) er en Virginia-klasse ubåt i den amerikanske marine, satt i tjeneste i 2008. Ubåten er den femte i klassen og har fått navnet sitt etter delstaten New Hampshire.


== Eksterne lenker ==
USS «New Hampshire» hos Naval Vessel Register
USS «New Mexico» (SSN-779)

USS «New Mexico» (SSN-779) er en Virginia-klasse ubåt i den amerikanske marine, satt i tjeneste i 2010. Ubåten er den sjette i klassen og har fått navnet sitt etter delstaten New Mexico.


== Eksterne lenker ==
USS «New Mexico» hos Naval Vessel Register
Nylendlia skianlegg

Nylendlia skisenter er et mindre alpinanlegg beliggende på Kjeller i Lillestrøm kommune, tidligere kjent som Tandbergbakken etter den nedlagte Tandberg-fabrikken i umiddelbar nærhet.


== Eksterne lenker ==
Offisielt nettsted
Till We Meet Again (sang fra 1918)

«Till We Meet Again» er en amerikansk sang med melodi av Richard A. Whiting og tekst av Raymond B. Egan.
Den ble skrevet under den første verdenskrig og forteller om avskjeden mellom en soldat og hans kjæreste. Tittelen er hentet fra den siste linjen i refrenget:

«Smile when you kiss me sad adieu
When the clouds roll by I'll come to you
Then the skies will be more blue»
Down in lover's lane my dearie
Wedding bells will ring so merrily
Every tear will be a memory
So wait and pray each night for me
Till we meet againSom Whitings datter Margaret forteller, ble sangen skrevet i den hensikt å delta i en konkurranse i Detroit theater i 1918. Whiting var misfornøyd med resultatet og kastet manuskriptet i søpla. Sekretæren hans fant det og viste det til sjefen, forleggeren Jerome Remick. Han sendte sangen til konkurransen, og den vant.
I 1919 ble den årets nummer én sang, innspilt med Henry Burr og Albert Campbell.
Mandolinkvintetten Espana, Kristiania, spilte den inn i november 1919. Melodien ble utgitt på den akustiske 78-platen Beka 78113.Teddy Nelson and The Westsiders og Frank Cooks orkester spilte inn sangen 16. juni 1966. Den ble utgitt på singlen Columbia 45GN 1765.


== Norsk versjon ==
Otto Leisner har skrevet den danske teksten som den norske bygger på. Den norske tittelen er «Til vi sees igjen». 


=== Innspilling ===
Kirsti Sparboe. Utgitt på singlen Triola TN 392 i 1964.


== Referanser ==
Quinquereme

Quinquereme var store skip med mange årer, rambukk og tidvis bekledning med gull og sølv. Skipstypen ble oppfunnet da Dinoysios, tyrannen av Syrakusa, i fra år 399 f.Kr ville ha en sterkere flåte. Med triremene som utgangspunkt utviklet han quinqueremen med flere årer, noe som gjorde den raskere og kraftigere.
Jackson Rathbone

Monroe Jackson Rathbone V (født 14. desember 1984 i Singapore) er en amerikansk skuespiller og musiker. Han er kanskje mest kjent for sin rolle som Jasper Hale i fimserien om vampyrer, Twilight. Han har også medvirket som skuespiller i filmen The Last Airbender som karakteren Sokka. Han gikk på den norske skolen International School Of Stavanger da familien bodde i Norge (1992–1995). Han er også kjent som musiker i bandet 100 Monkeys.
I 2013 giftet han seg med kjæresten Sheila Hafsadi. De har tre barn sammen;  Monroe Jackson Rathbone VI og Felix Valleau Rathbone, og datteren Presley Bowie Rathbone


== Filmografi ==
Night Falls (2004)
Close To Home (TV-episode: "Romeo And Juliet Murders") (2005)
River’s End (2005)
Beautiful People (TV-serie) (2006)
The O.C (TV-episoder: "The Sister Act" og "The Heavy Lifting") (2006)
The Valley Of Light (2006)
Pray For Morning (2007)
Big Stan (2007)
The War At Home (TV-episoder: "No Weddings And A Funeral" og "Kenny Doesn`t Live Here Anymore") (2007)
Twilight (2008)
The Cleaner (TV-episode: "Back To One")
Senior Skip Day (2008)
Hurt (2008)
Young Again (2008)
S.Darko (2009)
Criminal Minds (TV-episode: "Conflicted") (2009)
The Twilight Saga - New Moon (2009)
The Last Airbender (2010)
The Twilight Saga - Eclipse (2010)
Girlfriend (2010/2011)
No Ordinary Family (TV-episode: "No Ordinary Visitors") (2010)
Aim High (serie) (2011)
Breaking Dawn – del 1 (2011)
Breaking Dawn – del 2 (2012)
The Idiot (2012)
Cowgirls N` Angels (2012)
Live at The Foxes Den (2012)


== Eksterne lenker ==
Offisielt nettsted 
(en) Jackson Rathbone – kategori av bilder, video eller lyd på Commons 
(en) Jackson Rathbone på Internet Movie Database 
(sv) Jackson Rathbone i Svensk Filmdatabas 
(da) Jackson Rathbone på Scope 
(fr) Jackson Rathbone på Allociné 
(en) Jackson Rathbone på AllMovie 
(en) Jackson Rathbone hos The Movie Database 
(en) Jackson Rathbone på Discogs 
(en) Jackson Rathbone på Last.fm 
Jackson Rathbone på Twitter
Melhusfossen

Melhusfossen er en foss som ligger ved Buhølen i Lindesnes kommune i Agder. Fossen ligger i elva Audna som går gjennom Audnedalen, og har utløp ved Snik i Lindesnes kommune.
Ved fossen ligger det rester etter industri, blant annet etter en hermetikkfabrikk, og den har gitt kraft til både sagbruk og en stolfabrikk i tidligere tider. Fossen er også kjent som en av de bedre fiskeplassene for laks i distriktet.
Military Transition Teams

Military Transition Teams var en del av de USA-ledede styrkenes innsats under Irak-krigen. Gruppene besto av 15-30 mann fra ulike land, som hadde en mentorrolle overfor de ulike delene av Iraks forsvar, politi og sikkerhetsstyrker. 
I tidligere konflikter så har soldater med en tilsvarende mentor-funksjon, blitt referert til som «militære rådgivere».
Gruppene hadde ulike navn, basert på hvilke irakiske styrker man samarbeidet med: 

Military Transition Teams, MiTTs
Federal Police Transition Teams, FPTTs
Police Transition Teams, PTTs
Border Transition Teams, BTTs
Port of Entry Transition Teams, PoETTs


== Se også ==
Operational Mentor and Liaison Team for tilsvarende operasjoner under Krigen i Afghanistan


== Eksterne lenker ==
Kursvirksomhet i Irak Arkivert 25. juni 2016 hos Wayback Machine.; itjenestefornorge.no
Fort Riley's Last Transition Team Class Returns Home; Fort Riley, Kansas, 12.10.2010
William L. Marcy

William Learned Marcy (født 12. desember 1786 i Southbridge i Massachusetts, død 4. juli 1857 i Ballston Spa i New York) var en amerikansk politiker og statsmann, kjent som senator og guvernør i staten New York, samt to perioder som henholdsvis krigsminister og utenriksminister i USA.


== Biografi ==
Learned Marcy begynte sin karriere etter å ha blitt uteksaminert fra Brown University i 1808. Etter dette studerte han rettsvitenskap og praktiserte deretter som advokat i Troy i New York fra 1811. Etter dette deltok han i en kort periode under Den britisk-amerikanske krig, før han vendte tilbake som advokat (recorder) og som Controller i New York, to stillinger han praktiserte i ytterligere 15 år. I denne perioden ble han også involvert i den nasjonale politikken.
Fra 1829 til 1831 var Marcy utnevnt som meddommer ved New York Supreme Court, før han deretter ble utnevnt til Senatet som senator fra New York. Denne posisjonen beholdt Marcy helt til han ble valgt som delstatens guvernør i januar 1833. Han satt i tre perioder som guvernør, og gikk først av i desember 1838 etter å ha tapt omvalget til fordel for William H. Seward og Whig-partiet. Fra 1839 til 1842 ble han deretter utnevnt av president Martin Van Buren til medlem av Mexican Claims Commission, før han igjen returnerte til egen advokatpraksis.


=== Ministerposter ===
Marcy ble i mars 1845 utnevnt til landets neste krigsminister av president James K. Polk, en stilling han beholdt ut hele Polks periode, før han deretter igjen returnerte til sin egen advokatpraksis. Han stilte som demokratenes presidentkandidat i forkant av presidentvalget i 1852, men måtte se seg slått av Franklin Pierce. I mars 1853 ble Marcy utnevnt til landets neste utenriksminister av den nyvalgte presidenten Franklin Pierce. I ly av å være utenriksminister forhandlet han igjennom Gadsden-avtalen, som gav USA ytterligere 76 800 km² med landareal og som gjorde det mulig å bygge en transkontinental jernbane.
Han tjenestegjorde som utenriksminister ut hele perioden til president Pierce, og gikk av sammen med resten av kabinettet i begynnelsen av mars 1857. Marcy døde bare noen måneder senere den 4. juli 1857 i Ballston Spa i New York, i en alder av 70 år. Mount Marcy i Adirondack-fjella ble oppkalt etter han.


== Referanser ==


== Eksterne lenker ==
(en) William L. Marcy – kategori av bilder, video eller lyd på Commons 
(en) William L. Marcy hos Amerikas forente staters kongress' biografiske kartotek 
(en) William L. Marcy hos American National Biography 
(en) State.gov – William Learned Marcy (1786–1857) – Biografien til Marcy hos U.S. Secretary of State.
(en) Millercenter.org – William Learned Marcy (1853–1857) – Biografien til Marcy som utenriksminister hos Miller Center of Public Affairs.
Fullgjødsel

Fullgødsel er et registrert varemerke for et tresidig gjødsel bestående av delkomponentene nitrogen (N), fosfor (P) og kalium (K) produsert av Yara (tidligere Norsk Hydro). NPK-gjødsel overtok etterhvert den dominerende posisjonen Norgessalpeter (kalksalpeter) hadde blant Hydros nitrogenprodukter.
Per 2014 produseres årlig 500 000 tonn NPK-gjødsel, samt 200 000 tonn kalksalpeter ved Yara Glomfjord fabrikker. Ved Yara Porsgrunn er den årlige kapasiteten 2 mill. tonn NPK, samt 810 000 tonn kalksalpeter og 500 000 tonn ammoniakk.


== Historie ==
Fullgjødselsproduksjonen var basert på Oddaprosessen som var utviklet av sjefskjemiker Erling Johnson ved Odda Smelteverk årene 1927-28. I 1930 fikk Hydro anledning til å studere prosessen, inkludert Johnsons forsøksprotokoller. Det ble innledet forhandlinger om å lisensiere prosessen, men Hydro krevde å få overdratt lisensrettigheten overfor utlandet, noe ledelsen i Odda ikke kunne godta. Samtidig som forhandlinger pågikk ble det satt igang forsøk på Hydros laboratorium på Rjukan, hvor en systematisk arbeidet for å omgå Johnsons patenter. I november 1931 søkte Olaf Jensen og Hydro om å få patent på en lignende NPK-prosess som innbefattet tilsetting av ammoniumnitrat som dannet et dobbeltsalt. Oddapatentene hadde også anbefalt tilsetting av ammoniumnitrat i prosessen, men ikke beskrevet selve dannelsen av dobbeltsaltet. I 1934 ble Hydros patentsøknad først innvilget, men etter klage fra Odda Smelteverk ble vedtaket opphevet i 1935, og Hydro nektet patent. På tross av dette startet Hydro produksjonen av Fullgjødsel uten lisens ved en forsøksfabrikk på Herøya i 1936 og ved fullgjødselfabrikken som startet opp i 1938. Høsten 1945 ble Hydro stevnet for retten for patentinngrep av Odda Smelteverk og Erling Johnson. Saken ble forlikt i 1947 ved at Hydro betalte Odda 175 000 kr, samt inngikk en 10-årig samarbeidsavtale der en åpnet for å kunne benytte hverandres patenter og erfaringer med fullgjødsel. I 1951 gikk også Hydros fullgjødselfabrikk over til å bruke den umodifiserte Oddaprosessen. I 1955 fikk Erling Johnson Norsk Hydros ærespris for arbeidet med Oddaprosessen. I 1955 ble også en NPK-fabrikk bygget ved Glomfjord fabrikker.


== Se også ==
Norgessalpeter
Nitrophoska
Oddaprosessen


== Referanser ==


== Eksterne lenker ==
Yara Glomfjord fabrikker
Yara Porsgrunn
Yara Norge
Koopa

Begrepet eller navnet Koopa har flere betydninger:

I Mario-serien:
Bowser, kongen av Koopaene, i Japan kalt Koopa (クッパ, Kuppa)
Andre skilpaddelignende vesener, se Liste over figurer i Mario-serien
Chamillionaire, en rapper, også kjent som «King Koopa»
Koopa (band), et britisk band
Springhare

Springhare (Pedetes capensis) er en gnager i springharefamilien, som lever i Afrika. Til tross for navnet er den ingen hare.
Springharen minner om en blandning av kenguru og hare. Den har lange ører, lange bakben og meget korte forben. Halen er kraftig og hårkledd, ytterste del av halen er svart.
Kroppslengde ca 40 cm, i tillegg er halen 35–45 cm, vekt ca 3 kg. Springharen er utbredt i tørre og halvtørre områder i det sørlige Afrika.


== Eksterne lenker ==
(en) springhare i Encyclopedia of Life 
(en) springhare i Global Biodiversity Information Facility 
(en) springhare hos Fossilworks 
(en) springhare hos ITIS 
(en) springhare hos NCBI 
(en) Kategori:Pedetes capensis – bilder, video eller lyd på Wikimedia Commons 
(en) Pedetes capensis – galleri av bilder, video eller lyd på Wikimedia Commons 
Pedetes capensis – detaljert informasjon på Wikispecies
Karen Carpenter (album)

Karen Carpenter er et musikkalbum med Karen Carpenter. Albumet ble utgitt i 1996, 13 år etter hennes død. 
Albumet ble innspilt i 1979 og 1980 og ble produsert av Phil Ramone. Dette ble hennes eneste album som soloartist.
Noen av låtene fins også på Carpenters-platene Voice of the Heart, og Lovelines fra henholdsvis 1983 og 1989.


== Sporliste ==
«Lovelines»
«All Because of You»
«If I Had You»
«Making Love in the Afternoon»
«If We Try»
«Remember When Lovin' Took All Night»
«Still in Love With You»
«My Body Keeps Changing My Mind»
«Make Believe it's Your First Time»
«Guess I Just Lost My Head»
«Still Crazy After All These Years»
«Last One Singin' the Blues» (bonus)


== Eksterne lenker ==
(en) Karen Carpenter på Discogs 
(en) Karen Carpenter på MusicBrainz 
(en) Karen Carpenter på Spotify 
(en) Karen Carpenter på AllMusic
Graves’ sykdom

Graves' sykdom (også kalt tyroidea oftalmopati) regnes som en autoimmun sykdom, men man forstår ikke etiologien nøyaktig. Sykdommen gir akkumulering av ekstracellulære proteiner i orbitas innhold og varierende grad av fibrose av de ekstraokulære musklene. Det kan gi utstående øyne.
Sykdommen kommer vanligvis sammen med sykdom i skjoldbruskkjertelen. Det er ofte en forstørret skjoldbruskkjertel. Den kan da bli overaktiv, med tilhørende symptomer på høyt stoffskifte som høy puls, muskelsvekkelse, søvnforstyrrelser og irritabilitet. Også andre deler av kroppen kan påvirkes, så som hud, hjerte, sirkulasjon og nervesystem. Dersom kjertelen fortsetter å vokse kan det gi (struma),
Sykdommen rammer flere kvinner enn menn, og utløses i blant i forbindelse med svangerskap og fødsel. Den viser klare arvelige trekk; om en tvilling får Graves' sykdom, er det 30% sannsynlighet for at også den andre tvillingen vil utvikle sykdommen. Røyking øker risikoen for å utvikle øyekomplikasjonene, men ikke påvirkningen av skjoldbruskkjertlen.